stanford-oval/wikipedia huggingface dataset:
Merkkikallion tuulivoimapuisto

| Merkkikallion tuulivoimapuisto Märkenkalls vindkraftspark |
| --- | --- |
Valtio:  Suomi
Sijainti:  Mustasaari, Vaasa
Koordinaatit:  63°07′16″N, 21°59′24″E
Rakentaminen alkoi:  kesä 2021 
Sähköverkkoon:  maaliskuu 2023 
Valmistunut:  talvi 2023 
Rakennuttaja:  OX2 
Omistaja:  Renewable Power Capital 
Operaattori:  OX2 
Tuulivoimapuisto
Tyyppi:  maatuulivoimalaitos
Korkeus:  15–30 m 
Pinta-ala:  4,6 km² 
Tuulivoimalat:  15 × GE 5.5−158 (5,5 MW) 
Kapasiteetti:  82,5 MW  
Vuosituotanto:  270 GWh 
 fiMerkkikallion tuulivoimapuisto 
Merkkikallion tuulivoimapuisto on Pohjanmaalla Mustasaaren ja Vaasan rajalla Merkkikallion ympäristössä sijaitseva tuulivoimapuisto, jossa toimii 15 tuulivoimalaitosta. Niiden kokonaiskapasiteetti on 83 megawattia ja vuosituotanto on noin 270 gigawattituntia. Tuulivoimapuiston on rakentanut OX2, sen omistaa kanadalainen eläkerahasto Renewable Power Capital ja sitä operoi OX2.
Yleistä

Merkkikallion tuulivoimapuisto sijaitsee 15 kilometriä Vaasan keskustasta ja 10 kilometriä Mustasaaren Sepänkylästä itään päin. Matkaa tuulivoimapuistosta merenrannikolle on 15 kilometriä. Hankealueen läheisyydessä sijaitsevat kylät Kuni, Mullola, Kolkki, Miekka, Taurila ja Voitila. Tuulipuiston pituus on 3,9 kilometriä, leveys 2,2 kilometriä, ja kaikki voimalaitokset sisällensä sulkevan alueen pinta-ala on 4,6 neliökilometriä. Voimala-alue on kivikkoista metsämaata, joka sijaitsee esimerkiksi Merkkikallion, Kärmeskallion, Storsandshedetin, Tonttemaan, Träskesängarnan ja Brännskogenin alueilla. Voimala-alueelta on tieyhteydet lounaaseen Kyrösjokilaaksoon ja itään Mullolaan seututielle 725 ja siitä eteenpäin valtatielle 8.
Tuulivoimalaitokset ovat yhdysvaltalaisen GE Energyn valmistamaa 5.5−158-mallia, jonka napakorkeus on 161 metriä, tuuliturbiinin halkaisija 158 metriä, ja jonka kapasiteetti on 5,5 megawattia. Voimaloiden tornit ovat lehtikuvan perusteella puoliksi betoni- ja teräsrunkoiset. Voimalat sijaitsevat 15–30 metrin korkeudella mpy.
Voimaloiden tuottama sähkö johdetaan maakaapeleilla 20 kilovoltin jännitteellä alueen eteläpuolella vanhan sähkölinjan viereen rakennetulle sähköasemalle. Siellä sähkön jännite nostetaan 110 kilovolttiin ja johdetaan sähkölinjaan.
Historiaa > Suunnittelu

OX2 alkoi suunnitella tuulivoimapuistoa vuonna 2013. Yhtiö haki Mustasaaren, Vöyrin ja Vaasan alueille levittäytyvälle tuulivoimapuistolle ja sen rakenteille YVA-menettelyä kesäkuussa 2014, kun se esitteli 22–30 tuulivoimalaitoksen hankettaan Etelä-Pohjanmaan ELY-keskukselle. Hankealueen pinta-ala oli tuolloin 23,3 neliökilometriä. Seudun keskimääräiseksi tuulen nopeudeksi oli mitattu 100 metrin korkeudella 7,0 metriä sekunnissa ja 200 metrin korkeudella 8,4 metriä sekunnissa. Alueen halki kulki sähkölinja, joissa sähkön jännite oli 110 ja 220 kilovolttia. Tiedossa oli, että jännite voidaan tulevaisuudessa nostaa 400 kilovolttiin. Hankkeelle pyydettiin kesäkuussa 2014 ELY-keskukselta lausunto, jonka yhteysviranomainen antoi syyskuussa 2014. Yhteysviranomainen korosti suunnitelmassa olevaa arviota, että tuulivoimaloiden napakorkeus tulisi olemaan 145 metriä ja tuuliturbiinin halkaisija 140 metriä. Sähkön siirto kantaverkkoon tehtäisiin joko tuotantoalueen läpi kulkevaan sähkölinjaan tai omalla linjalla kauempana olevalle sähköasemalle.
Arviointiselostus oli päivätty maaliskuulle 2015 samoin kuin siitä annettu lausuntopyyntö ja kuulutus. Yhteysviranomainen antoi lausuntonsa arviointiselostuksesta kesäkuussa 2015. Siinä voimaloiden määräksi oli ilmoitettu 20–30 ja voimaloiden napakorkeus vaihtoehdosta riippuen korkeintaan 141–149 metriä. Sidosryhmiltä ja yleisöltä oli vastaanotettu lausuntoja ja mielipiteitä melusta, välkkeestä ja lintujen törmäysriskeistä. Yhteisvaikutus vuonna 2015 rakennetun Torkkolan tuulipuiston kanssa väitettiin jääneen liian vähälle huomiolle. Yhteysviranomaisen yhteenvedossa mainittiin liito-oravan, viitasammakon ja lepakoiden huomioiminen voimaloiden sijoittelussa sekä valtioneuvoston julkiasemien uusien meluraja-arvojen huomioiminen sijoittelussa.
Maakuntakaavaan lisättiin vuonna 2015 tuulivoimalle merkitty alue Merkkikallion ympäristöön. Tuulipuisto sijaitsee kahden kunnan alueella, joten sille laadittiin kaksi kuntakohtaista rakennuslupaa. Rakennusluvissa oli ainakin kolmen tuulivoimalan sijoittelusta erimielisyyttä, joista asianomaiset valittivat Vaasan hallinto-oikeuteen ja jonka päätös julkaistiin kesäkuussa 2019. Oikeuden päätöksestä valitettiin vielä Korkeimpaan hallinto-oikeuteen, joka käsitteli sen ja julkaisi siitä päätöksensä huhtikuussa 2021. Korkein hallinto-oikeus hylkäsi valitukset ja rakennuslupien kaikki 15 tuulivoimalaitokset saivat lainvoiman.
Historiaa > Rakentaminen

OX2, joka oli suunnitellut hankkeen, sai sille rahoittajaksi kanadalaisen eläkerahaston Renewable Power Capital (RPC). Rakentaminen aloitettiin jo kesällä 2021 ennen Korkeimman hallinto-oikeuden päätöstä 12 voimalan rakentamisella. Kun oikeus antoi päätöksensä lokakuussa 2021, lisättiin voimaloiden lukumäärää puuttuvalla kolmella voimalalla rakentamalla myös niille pystytyspaikat. Sähköntuotanto käynnistettiin maaliskuussa 2023.
Historiaa > Uutisia

Joulukuussa 2023 katkesi tuulivoimapuistossa erään tuulivoimalan yksi siipi. Koska syytä rikkoutumiselle ei aluksi tiedetty, pysäytettiin varotoimena koko tuulivoimapuisto ja vaurioituneen voimalan ympärille pystytettiin aitaus. Vastaavanlainen tapaus sattui saksalaisessa Alfsteds-Ebersdorfin tuulivoimapuistossa syksyllä 2023.
Mihail Tolstyh

Mihail Tolstyh
Mihail Sergejevitš Tolstyh (ven. Михаил Сергеевич Толстых, ukr. Михайло Сергійович Толстих; 19. heinäkuuta 1980 – 8. helmikuuta 2017 Donetsk) oli ukrainalainen militantti, joka liittyi Itä-Ukrainan venäläismielisiin separatisteihin ja komensi näiden joukkoja. Hänet tunnettiin taistelijanimellä "Givi". Hän edusti yksipuolisesti itsenäiseksi julistautunutta Venäjän tukemaa Donetskin kansantasavaltaa.
Tolstyh liittyi kapinallisjoukkoihin vuonna 2014 ja oli johtamassa joukkoja Donetskin kansainvälisen lentoaseman väkivaltaisessa valtauksessa. Hän johti Somalia-pataljoonaksi nimettyä ryhmittymää. Tolstyh pahoinpiteli hänestä julkaistuissa videoissa ukrainalaisia sotavankeja. Tolstyh kuoli toimistoonsa kohdistetussa raketti-iskussa vain neljä päivää toisen venäläismielisen militantin, Luhanskin kansantasavaltaa edustaneen Oleg Anaštšenkon surman jälkeen. Separatistit syyttivät Tolstyhin kuolemasta Ukrainaa, joka puolestaan tarkasteli Tolstyhin ja muiden kapinakomentajien surmia kapinallisten välisten valtataisteluiden kärjistymisinä. Donetskin kansantasavallan viranomaiset väittivät Tolstyhin surmaa terroristiseksi teoksi.
Tolstyh kuului Myrotvoretsin keräämään luetteloon Ukrainan vihollisista. Hänellä oli sisko.
Midori (Gunma)

| Midori (みどり市) |
| --- | --- |
 Kusakin patojärvi
 lippu:  symboli
 Midorin sijainti Gunman prefektuurissa
 Midori
 Koordinaatit: 36°23′41″N, 139°16′55″E 
Valtio:  Japani
Alue:  Kantō
Prefektuuri:  Gunman prefektuuri
Pinta-ala:  
 – Kokonaispinta-ala:  208,42 km²
Väkiluku (08/2020):  50 266
 – Väestötiheys:  241 as./km²
Symbolit:  
 – Puu:  Kirsikka (Cerasus × yedoensis)
 – Kukka:  Erythronium japonicum, Chrysanthemum morifolium
 – Lintu:  Viherfasaani
 
 https://www.city.midori.gunma.jp/ 
Infobox OKVirheellinen NIMI-arvo: 
Midori (jap. みどり市, Midori-shi) on Japanin kaupunki Honshūn saarella Kantōn alueella Gunman prefektuurissa. Se sijaitsee sisämaassa prefektuurin itäosassa Watarasejoen varrella. Muodoltaan pitkänomainen kaupunki ulottuu Ōmaman alluviaalikeilan tasankoalueelta pohjoiseen Ashiovuorille ja rajautuu Tochigin prefektuuriin. Midorissa on 50 266 asukasta (elokuussa 2020) ja sen pinta-ala on 208,42 neliökilometriä.
Midoria palvelevat JR Higashi-Nihonin Ryōmō-linja, Tōbu-rautateiden Kiryū-linja, Watarase keikoku -rautatien Watarase keikoku -linja ja Jōmō-rautatien Jōmō-linja.
Kuvia

Iwajukun museo
Entinen Hanawan peruskoulu
Fudōn vesiputous
Kusakin pato
Akagin rautatieasema
Aiheesta muualla

Kuvia tai muita tiedostoja aiheesta Midori Wikimedia Commonsissa
Kaupungin internetsivut (japaniksi)
Mihail Trigoni

Mihail Trigoni
Mihail Nikolajevitš Trigoni (ven. Михаи́л Никола́евич Триго́ни, lokakuu 1850 Sevastopol – 18. heinäkuuta 1917 Balaklava, nykyisin osa Sevastopolia) oli venäläinen vallankumouksellinen narodnikki.
Mihail Trigoni oli kenraalin poika. Hän valmistui Odessan Novorossijskin yliopistosta. Vuodesta 1875 lähtien hän levitti vallankumouksellista propagandaa sivistyneistön ja upseeriston keskuuteen Ukrainassa. Vuonna 1879 hän liittyi Narodnaja voljan jäseneksi. Lakimiehenä työskennellyt Trigoni oli järjestön toimeenpanevan komitean ensimmäisen kokoonpanon ainoa omalla nimellään toiminut jäsen. Vuonna 1880 hän perusti Narodnaja voljan osaston Odessaan. Trigoni pidätettiin helmikuussa 1881 ja tuomittiin ns. ”kahdenkymmenen oikeudenkäynnissä” kahdeksikymmeneksi vuodeksi vankilaan. Hän kärsi tuomion Pietari-Paavalin linnoituksessa ja Pähkinälinnan vankilassa. Vuonna 1902 hänet karkotettiin Sahalinille. Vuodesta 1906 lähtien Trigoni asui Krimillä.
Meksiletiini

| --- | --- |

Meksiletiini
Systemaattinen (IUPAC) nimi
(RS)-1-(2,6-dimetyylifenoksi)propan-2-amiini tai 2-(2-aminopropoksi)-1,3-dimethyylibentseeni
Tunnisteet
CAS-numero: 31828-71-4
ATC-koodi: C01BB02
PubChem CID: 4178
DrugBank: DB00379
Kemialliset tiedot
Kaava: C11H17NO 
Moolimassa: 179.259 g/mol
Farmakokineettiset tiedot
Hyötyosuus:  ?
Metabolia: Hepaattinen, 90 % CYP2D6-, osittain CYP1A2-välittyvä
Puoliintumisaika: 10–12 tuntia
Ekskreetio: renaalinen; noin 10% muuttumattomana
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen, intravenoosinen
Meksiletiini on lidokaiinin kaltainen lääkevalmiste, joka on alun perin kehitetty sydämen rytmihäiriöiden lääkkeeksi. Se on tehonnut erityisesti vaikeaan kammiolisälyöntisyyteen. Sillä on myös muita ominaisuuksia esimerkiksi hermokivun hoidossa. Suomessa valmistetta on aiemmin myyty reseptilääkkeenä nimellä Mexitil, mutta se on muuttunut välillä jopa erityisluvan vaativaksi.
Valmiste imeytyy suun kautta, mutta sitä on annettu myös injektioina. Maksa osallistuu lääkkeen metaboliaan, mutta varsinaisesti lääke poistuu elimistöstä munuaisten kautta virtsaan.
Sivuvaikutukset

Meksiletiinin sivuvaikutuksina on kuvattu pahoinvointia ja neurologisia oireita kuten silmänvärvettä ja kaksoiskuvia. Meksiletiini voi pahentaa parkinsonismin oireita.
Aiheesta muualla

Human Metabolome Database (HMDB): Mexiletine (englanniksi)
Kyoto Encyclopedia of Genes and Genomes (KEGG): Mexiletine (englanniksi)
ChemBlink: Mexiletine (englanniksi)
Michael Des Barres

Michael Des Barres
Michael Des Barres (s. 24. tammikuuta 1948 Lontoo, Englanti) on englantilainen näyttelijä ja rock-laulaja. Hänet tunnetaan kenties parhaiten televisiosarjasta Ihmemies MacGyver, jossa hän toistuvasti näytteli nimihenkilön pahinta vihollista Murdocia. Hän on näytellyt monissa muissakin tv-sarjoissa, kuten Alias, Frasier, Gilmoren tytöt, Rokkistaran käsikirja, Roseanne, Melrose Place ja Seinfeld. Elokuvien puolelta hänet tunnetaan muun muassa Clint Eastwoodin elokuvasta Pink Cadillac ja elokuvasta Ocean Park.
Palkinnot

Feature Film L.A Festival (2002)
Yksityiselämä

Michael Des Barres on ollut kaksi kertaa naimisissa, mutta molemmat avioliitot ovat päättyneet eroon. 1970-luvulla hän oli naimisissa Wendy Hamiltonin kanssa ja vuosina 1977–1991 hän oli naimisissa Pamela Des Barresin kanssa. Hänellä on yksi poika Pamela Des Barresin kanssa.
Aiheesta muualla

Michael Des Barres Internet Movie Databasessa. (englanniksi)
Mihail Tsarjov

Mihail Tsarjov, 1942
Mihail Ivanovitš Tsarjov (ven. Михаи́л Ива́нович Царёв, 1. joulukuuta 1903 Tver – 10. marraskuuta 1987 Moskova) oli neuvostoliittolainen näyttelijä, teatteriohjaaja ja pedagogi.
Mihail Tsarjov opiskeli Juri Jurjevin johdolla Pietarin venäläisessä draamakoulussa vuosina 1919–1921 ja näytteli vuodesta 1920 lähtien Pietarin suuressa draamateatterissa. Myöhemmin hän työskenteli Pietarin eri teattereissa, Moskovan komediateatterissa, Mahatškalassa, Kazanissa ja Simferopolissa. Vuonna 1933 Tsarjov siirtyi Moskovaan Vsevolod Meyerholdin teatteriin, jossa hän tuli tunnetuksi Kamelianaisen Armand Duvallina. Meyerholdin teatterin lakkauttamisen jälkeen Tsarjovin näyttelijänura jatkui Malyi-teatterissa. Vuonna 1950 hänestä tuli Malyi-teatterin johtaja ja vuonna 1985 sen taiteellinen johtaja. Tsarjov näytteli myös elokuvissa, esiintyi lausujana, opetti Mihail Štšepkinille nimetyssä teatterikoulussa (vuodesta 1962 professorina) ja johti Venäjän teatteriyhdistystä vuosina 1964–1987.
Tsarjov sai Stalin-palkinnon vuonna 1947 ja Neuvostoliiton valtionpalkinnon vuonna 1969. Vuonna 1949 hänelle myönnettiin Neuvostoliiton kansantaiteilijan ja vuonna 1973 sosialistisen työn sankarin arvonimet.
Melankolia (albumi)

| Melankolia Salaliitto |
| --- | --- | --- |

Studioalbumin tiedot
 Julkaistu: 24. helmikuuta 2017
 Tyylilaji: indie rock, alternative rock
 Levy-yhtiö: Plastic Passion
Salaliiton muut julkaisut
| Salaliitto 2015 | Melankolia 2017 | Puolet 2019 |
Singlet albumilta Melankolia
 ”Korpit” Julkaistu: 2016
Melankolia on suomalaisen indie rock -yhtye Salaliiton toinen albumi. Se julkaistiin helmikuussa 2017.
Kappaleet

Korpit – 3.01
Melankolia – 4.46
Musta risti – 3.58
Harmaa – 4.42
Ollaan nuorii – 4.36
Unennäkijä – 4.58
Säärintaminen rajalle – 5.46
Lamia – 6.20
Antipako – 7.35
Arvostelut

Aamulehti:
Soundi:
Microsoft Bob

Microsoft BOB oli Microsoftin kehittämä graafinen käyttöliittymä, joka suunniteltiin Windows 3.1 käyttöjärjestelmälle; Osin myös Bundle-ohjelmana joillekin Gateway 2000, NEC, sekä Micron- tietokonevalmistajien malleille.
Ohjelman kehittely ja julkaisu

Microsoft BOB- ohjelman markkinointipäällikkönä toimi Melinda French ja ohjelman pääsuunnittelijoina toimivat Karen Fries ja Barry Linnett, jotka vuonna 1991 suunnittelivat Microsoft Publisher- nimisen avustusohjelman. Tämä ohjelma oli ensimmäinen niin kutsuttu tietokonevelho-ohjelma, jossa ohjelma neuvoi käyttäjiä ohjelmistojen käytössä vaiheittain. Kyseinen ohjelma toimi inspiraationa Microsoft BOB- ohjelmalle, jonka myös oli tarkoitus olla tietokoneen käyttöä helpottava työkalu.
Kehitysvaiheessa Microsoft BOB kulki alkuun projektinimillä Data Wizard sekä Utopia. Patentti ohjelmalle luotiin 08/07/1994 ja Beta-versio ohjelmasta valmistui lokakuussa 1994. Lisäksi ohjelmaa varten suunniteltiin Comic Sans- fontti, mutta tämä ei ehtinyt valmiiseen tuotteeseen. Sen sijaan ohjelmassa käytettiin Times New Roman- fonttia.
Microsoft BOB oli tuote, jonka tarkoitus oli korvata Windows-tietokoneiden käyttöliittymä kokonaan. Tätä toimintamallia edesauttaakseen kaikkiin Windows-ohjelmiin oli mahdollisuus päästä käsiksi suoraan Microsoft BOB- ympäristön kautta. Ohjelmalle oli myöhemmin tarkoitus julkaista muita sovelluksia, jotka toimisivat vain ja ainoastaan BOB- käyttöliittymää käyttäen. Microsoft BOB ohjelmalle julkaistiinkin Great Greetings-niminen onnittelukorttiohjelma, mikä on ainut jälleenmyynnissä ollut tietokoneohjelma, minkä toimintavaateena oli tietokoneeseen asennettu Microsoft BOB.
Microsoft BOB- julkaistiin 07/01/1995, ja ilmestyi myyntiin 31/03/1995 suositushintaan 99$. Microsoft BOB myi yhteensä 58 000 kappaletta, mikä oli suunnaton taloudellinen alisuoriutuminen kun huomioidaan, että saman vuoden elokuussa julkaistu Windows 95 möi ensimmäisen kuukauden aikana yli 2 750 000 kopiota. 
Heikon myynnin vuoksi tuotteen jälleenmyynti lopetettiin vuoden 1996 alussa.
Kuitenkin Microsoft BOB- ohjelman eri aspekteja käytettiin myöhemmin. Virtuaali-assistentteja käytettiin muun muassa Microsoft Agent- ohjelmassa. Lisäksi Microsoft BOB- tuotteen oletus-virtuaali-assistenttina ollutta Rover-koiraa käytettiin Windows XP:n hakutoiminnossa ja Comic Sans sisällytettiin kaikkiin tulevaisuudessa julkistettaviin Microsoft Office- paketteihin.
Ohjelman sisältö

Graafisen käyttöliittymän lisäksi ohjelman mukana tuli sovellukset:
BOB-Letter Writer- tekstinkäsittely-ohjelma
BOB-Financial Guide - Taloudenhoito-ohjelma
BOB-Checkbook- Shekkivihko-ohjelma
BOB-Email- Sähköposti @bob.com domainilla
Geo Safari- maantietopeli
BOB-Address Book- osoitekirja
BOB-Calendar- kalenteriohjelma
BOB-Clock- Kellosovellus
Ohjelman yksi tärkeimpinä ominaisuuksina olivat kuitenkin virtuaaliassistentit. Animoidut, interaktiiviset oppaat, jotka Microsoft Publisherin tavoin pyrkivät tekemään ohjelman käytöstä intuitiivisempaa ja avustaa varsinkin kokemattomampia tietokoneen käyttäjiä.
Lisäksi ohjelmassa oli mahdollisuus graafiseen muokkaamiseen lisäämällä "koti-ympäristöön" erinäisiä koristeita ja muiden ohjelmien pikakuvakkeita suoraan BOB-käyttöliittymään.
Kritiikki

Syitä, miksi Microsoft BOB epäonnistui tuotteena, on monia. 99 Dollarin jälleenmyyntihinnan lisäksi ohjelmiston järjestelmävaatimukset olivat aikaisekseen vaativat. Ohjelman vähimmäisvaatimuksiin kuului 486-Prosessori, 8 Megatavua RAM-muistia, sekä 30 Megatavua kovalevytilaa. Lisäksi ohjelmalla oli vakaus-ongelmia ja koneen kaatuminen BOB-käyttöliittymän käytön yhteydessä olivat tyypillisiä. Suurin ongelma kuitenkin oli markkinoinnissa. Microsoft BOB- ohjelmaa markkinointiin perheille, sekä tietoteknisesti kokemattomille käyttäjille. Toisin sanoen BOB ei tarjonnut tietokoneen kokeneemmille käyttäjille juuri mitään tarpeellista ja kokemattomat käyttäjät saivat parhaimmillaankin vain perus-sovelluksia lapselliseksi kuvatulla ulkoasulla.
Microsoft BOB:in Logo
Metal (albumi)

| Metal Annihilator |
| --- | --- | --- |

Studioalbumin tiedot
 Äänitetty : 2006–2007
 Julkaistu: 16. huhtikuuta 2007
 Tuottaja(t): Jeff Waters
 Tyylilaji: thrash metal, heavy metal, groove metal, progressiivinen metalli
 Kesto: 54.58
 Levy-yhtiö: SPV/Steamhammer
Annihilatorin muut julkaisut
| Schizo Deluxe 2005 | Metal 2007 | Live at Masters of Rock 2009 |
Metal on Annihilatorin kahdestoista studioalbumi, joka julkaistiin 16. huhtikuuta 2007.
Kappaleet

Clown Parade – 5.14 (feat. Jeff Loomis)
Couple Suicide – 3.54 (feat. Danko Jones & Angela Gossow)
Army of One – 6.01 (feat. Steve "Lips" Kudlow)
Downright Dominate – 5.13 (feat. Alexi Laiho)
Smothered – 5.09 (feat. Anders Björler)
Operation Annihilation – 5.16 (feat. Michael Amott)
Haunted – 8.05 (feat. Jesper Strömblad)
Kicked – 5.56 (feat. Corey Beaulieu)
Detonation – 3.54 (feat. Jacob Lynam)
Chasing the High – 6.16 (feat. Willie Adler)
Heavy Metal Maniac – 3.53 (feat. Dan Beehler ja Allan James Johnson, Exciter-cover)
Kokoonpano

Dave Padden – laulu
Jeff Waters – kitarat, basso, laulu kappaleessa "Operation Annihilation"
Mike Mangini – rummut
Arvostelut

AllMusic:
Blabbermouth:
Imperiumi: 7/10
Soundi:
Aiheesta muualla

Metal (albumi) Discogsissa. (englanniksi)
Albumi Metal (albumi) Encyclopaedia Metallum -sivustolla (englanniksi)
Michael Patrick Driscoll

Michael Patrick Driscollin piispanvaakuna
Michael Patrick Driscoll (8. elokuuta 1939 Long Beach, Kalifornia – 24. lokakuuta 2017 Boise, Idaho) oli yhdysvaltalainen roomalaiskatolinen piispa. Hänet vihki papiksi Los Angelesin arkkihiippakuntaan James Francis Aloysius McIntyre 1. toukokuuta 1965. Hänet nimitettiin Orange in Californian vihkipiispaksi ja Maxitan titulaaripiispaksi 19. joulukuuta 1989. Piispaksi konsekroinnin suoritti 6. maaliskuuta 1990 Norman Francis McFarland, jota avustivat John Thomas Steinbock ja Thomas Joseph Connolly.
Driscoll sai 18. tammikuuta 1999 nimityksen Boise Cityn piispaksi, jonka virkaan hänet asetettiin 17. maaliskuuta.
Messier 36

| Messier 36 |
| --- | --- |

Historia
Löytäjä:  Giovanni Batista Hodierna
Löytöpäivä:  ennen vuotta 1654
Muut nimet:  M36, NGC 1960
Ominaisuudet
Tyyppi:  avoin tähtijoukko
Etäisyys:  4 100 vv 
Koko:  12 kaariminuuttia 
Ikä:  25 miljoonaa vuotta 
Tähtien lukumäärä:  60 
Havaitseminen
Tähdistö:  Ajomies
Rektaskensio:  05h 36m 18s 
Deklinaatio:  +34° 08′ 24″ 
Suhteellinen kirkkaus:  +6.3 
Messier 36 (M36, NGC 1960) on yksi kolmesta Ajomiehen tähdistössä sijaitsevasta Messierin kohteesta, jotka Giovanni Batista Hodierna löysi ennen vuotta 1654. Se on noin 14 valovuoden levyinen avoin tähtijoukko ja sijaitsee noin 4 100 valovuoden päässä Maasta.
Aiheesta muualla

Kuvia tai muita tiedostoja aiheesta Messier 36 Wikimedia Commonsissa
Plotner, Tammy: Messier 36 – The Pinwheel Cluster Universetoday.  6.3.2017. Viitattu 16.3.2021. (englanniksi)
Grelin, Antoine & Grelin, Dalia: M36 – The Pinwheel Cluster in Auriga Galactic Hunter.  30.11.2019. Viitattu 16.3.2021. (englanniksi)
Messier 36 - M36 - Open Cluster Freestarcharts.com. Viitattu 16.3.2021. (englanniksi)
| --- | --- |
Tähdet:  Capella, β Aur, θ Aur, ι Aur, ε Aur, η Aur, ζ Aur, δ Aur, ν Aur, π Aur, κ Aur, τ Aur, 16 Aur, λ Aur, χ Aur, υ Aur, 2 Aur, ψ2 Aur, μ Aur, 63 Aur, ψ1 Aur, 4 Aur, ξ Aur, 9 Aur, ψ7 Aur, 14 Aur, σ Aur, ψ4 Aur, 19 Aur, φ Aur, 65 Aur, ρ Aur, ψ6 Aur, 66 Aur, ψ5 Aur, 49 Aur, 45 Aur, ψ3 Aur, 40 Aur, 26 Aur, UU Aur, ο Aur, 51 Aur, 36 Aur, RT Aur, 53 Aur, 41 Aur A, WW Aur, ψ9 Aur, 64 Aur, 47 Aur, 39 Aur, 5 Aur, AE Aur, 54 Aur, 62 Aur, 38 Aur, 41 Aur B, 59 Aur, AR Aur, 60 Aur, 43 Aur, 35 Cam, 22 Aur, 6 Aur, ψ8 Aur, 18 Aur, 42 Aur, HD 40979, 12 Aur, HD 45350, HD 49674
Eksoplaneetat:  HD 40979 Ab, HD 45350 b, HD 49674 b
Messierin luettelo
Messier 3

| Messier 3 |
| --- | --- |
 Messier 3, kuvattu tässä 24" kaukoputkella, on yksi suurimmista havaituista pallomaisista tähtijoukoista.
Historia
Löytäjä:  Charles Messier
Löytöpäivä:  3. toukokuuta 1764
Muut nimet:  M3, NGC 5272, Mel119
Ominaisuudet
Tyyppi:  Pallomainen tähtijoukko
Etäisyys:  n. 33 900 valovuotta
Massa:  245 000 auringon massaa
Koko:  n. 20 kaariminuuttia, visuaalisesti n. 10'
Tähtien lukumäärä:  n. 500 000
Absoluuttinen kirkkaus:  -8.9m
Havaitseminen
Tähdistö:  Ajokoirat
Rektaskensio:  13 h 42.2 min
Deklinaatio:  +28° 23'
Suhteellinen kirkkaus:  +6.2m
Messier 3 eli NGC 5272 on pallomainen tähtijoukko Ajokoirien tähdistössä. Sen löysi Charles Messier vuonna 1764. William Herschel oli ensimmäinen, joka havaitsi kohteen koostuvan yksittäisistä tähdistä, noin vuonna 1784.
Tämä joukko on yksi suurimmista ja kirkkaimmista, ja se sisältää jopa puoli miljoonaa tähteä. Kohteen etäisyys Aurinkokunnastamme on noin 33 900 valovuotta.  Kohteen halkaisijaksi on mitattu valokuvista jopa yli 20 kaariminuuttia, mutta kaukoputkella sen kooksi voi havaita noin 10 kaariminuuttia. Kohteen painovoima jaksaa pitää jopa 38 kaariminuutin päässä olevat tähdet joukossa mukana.
Kohteen kirkkaimmat tähdet ovat magnitudiltaan noin 12,7, ja koko kohteen näennäinen kirkkaus on 6,2, joten se on hyvissä olosuhteissa näkyvissä jopa paljain silmin. M3:sta on löydetty 212 muuttuvaa tähteä, enemmän kuin yhdestäkään muusta pallomaisesta tähtijoukosta.
Ilmeisesti tämän kohteen löytymisen jälkeen Charles Messier alkoi systemaattisesti etsiä tällaisia komeettaa muistuttavia kohteita sen sijaan, että luetteloi vain vahingossa löytyneet, kuten M1 ja M2.
Aiheesta muualla

Kuvia tai muita tiedostoja aiheesta Messier 3 Wikimedia Commonsissa
Messier 3 Messier Objects.  26.1.2015. Viitattu 14.3.2021. (englanniksi)
Seronik, Gary: Globular Clusters Await: Hello, Messier 3! Sky & Telescope.  22.5.2020. Viitattu 14.3.2021. (englanniksi)
Plotner, Tammy: Messier 3 (M3) – The NGC 5272 Globular Cluster Universetoday.  15.2.2016. Viitattu 14.3.2021. (englanniksi)
| --- | --- |
Tähdet:  Cor Caroli, β CVn, 24 CVn, 20 CVn, 5 CVn, 25 CVn, 6 CVn, 21 CVn, 14 CVn, 3 CVn, La Superba, 23 CVn, α1 CVn, 2 CVn, TU CVn, 19 CVn, 17 CVn, 10 CVn, 4 CVn, 7 CVn, 11 CVn, 15 CVn, 9 CVn, R CVn, RS CVn
Eksoplaneetat: 
Messierin luettelo
Sijainti tähdistössä.